Gjykata e Stambollit rihap çështjen Selek
Shkrimtarja Pinar Selek ishte shpallur e pafajshme për akuzat mbi një sulm me bombë në Tregun e Erëzave.
Turqia po përballet me një presion përherë e më të madh nga brenda dhe jashtë vendit lidhur me rihapjen e një çështjeje penale të sulmit me bombë ndaj shkirmtares dhe sociologes Pinar Selek. Kjo çështje ka qenë pika qendrore e shqetësimeve të vazhdueshme lidhur me sistemin e drejtësisë në Turqi, megjithë reformat një dekadëshe. Korrespondenti i Zërit të Amerikës Dorian Jones njofton nga Stambolli: Një video paraqet shkrimtarë të njohur, akademikë dhe aktivistë të të drejtave të njeriut në Turqi, ku ata dënojnë vendimin e një gjykate të Stambollit, për rishqyrtimin e vendimit gjyqësor që shpall të pafajshëm Pinar Selekun. Për 14 vjet rresht, Selek dhe përkrahësit e saj zhvilluan fushatë për përmbysjen e vendimit që e shpallte atë fajtore lidhur me akuzat për përfshirje në sulmin fatal me bombë në Tregun e Erëzave të Stambollit në vitin 1998. Vendimi i gjykatës për të rihapur çështjen, pasi ajo u shpall e pafajshme, ka shkaktuar tronditje dhe zemërim. Cengiz Aktar është studjues i politikave në Universitetin Bahcesehir të Stambollit. Ndaj këtij vendimi ka patur një reagim të fuqishëm ndërkombëtar. Disa anëtarë të Paralmentit Evropian e kanë dënuar atë dhe raportuesi i BE-së për Turqinë bëri një deklaratë, ku paralajmëronte lidhur me implikimet që do të kidhte ky vendim në përpjekjet e Turqisë për anëtarësim në BE. Përkrahësit e Selekut thonë se ajo është viktimë e një persekutimti me motive politike, për shkak të studimit të saj mbi grupin rebel kurd PKK. Sipas Emma Sinclair-Webb nga grupi Human Rights Watch me qendër në SHBA, kjo çështje nxjerr në pah problemet e shumta Selek, e cila është shpallur tre herë e pafajshme dhe që tani jeton jashtë vendit, u lirua nga burgu pasi të gjithë dëshmitarët i tërhoqën deklaratat dhe shumica e tyre thanë se i kishin torturuar. Edhe Salek thotë se e kanë torturuar. Ekspertët ligjorë thonë se shpërthimi në treg u shkaktua nga një bombolë gazi që përdorej nga një restaurant. Vëzhguesit thonë se ky rast ka një rëndësi simbolike për ta ndihmuar Turqinë të­­ mbyllë kapitullin e shkeljeve të të drejtave të njeriut në të kaluarën, si dhe shkeljet e drejtësisë. Qeveria thotë se ka ndërmarrë reforma madhore në sistemin e drejtësië për t’u dhënë fund këtyre shkeljeve. Por studjuesi i shkencave politike Cengic Aktar paralajmëron se vendimi i gjykatës për rihapjen e çështjes përcjell një mesazh shqetësues për vendin. Gjykata e Stambollit pritet të marrë vendimin përfundimtar lidhur me çështjen e Selekut në janar. Qeveria ka refuzuar të komentojë, duke thënë se sistemi i drejtësië është i pavarur. Por vëzhguesit paralajmërojnë se presioni nga brenda dhe jashtë vendit ndaj qeverisë turke pritet të shtohet para vendimit të gjykatës.